**ΣΧΕΤ**.:   Η υπ΄ αριθμ. πρωτ. 67505/Ε1/20-04-2016 εγκύκλιος αποσπάσεων

Σύμφωνα με τα προβλεπόμενα στην ανωτέρω σχετική εγκύκλιο, η υποβολή αιτήσεων απόσπασης γίνεται μόνο μέσω του ΟΠΣΥΔ:

1. **Νέων αιτήσεων** απόσπασης από ΠΥΣΠΕ σε ΠΥΣΠΕ και ΠΥΣΔΕ σε ΠΥΣΔΕ/ΠΥΣΠΕ. Τα δικαιολογητικά αποστέλλονται στη Διεύθυνση οργανικής του εκπαιδευτικού, ώστε να γίνει ο απαραίτητος έλεγχός τους.
2. **Επανεξετάσεων** μη ικανοποιηθέντων αιτήσεων απόσπασης, όπου θα πρέπει να αναφέρονται συνοπτικά και με σαφήνεια οι λόγοι της επανεξέτασης. Είναι δυνατή μόνο η τροποποίηση των περιοχών προτίμησης από τον εκπαιδευτικό. Τα δικαιολογητικά που τροποποιούν τα στοιχεία της αίτησης θα πρέπει να αποστέλλονται στη Διεύθυνση οργανικής του εκπαιδευτικού για έλεγχο και καταχώριση.
3. **Ανακλήσεων απόσπασης** σε ΠΥΣΠΕ και ΠΥΣΔΕ, όπου θα πρέπει να αναφέρονται συνοπτικά και με σαφήνεια οι λόγοι του αιτήματος ανάκλησης προκειμένου να εξεταστεί αρμοδίως.

**Εφόσον οι αιτήσεις απόσπασης αφορούν σε σοβαρούς λόγους υγείας ιδίων, συζύγων ή τέκνων τα σχετικά δικαιολογητικά θα αποστέλλονται και στα Τμήματα Γ των Διευθύνσεων Διοίκησης Προσωπικού Α/θμιας και Β/θμιας Εκπαίδευσης.**

**Δεν υπάρχει η δυνατότητα υποβολής αιτήσεων επανεξέτασης των ήδη αποσπασμένων εκπαιδευτικών.**

**Οι Διευθυντές Εκπαίδευσης οφείλουν να προβαίνουν άμεσα στον έλεγχο και την οριστικοποίηση των νέων αιτήσεων αρμοδιότητάς τους, σύμφωνα με την προαναφερόμενη εγκύκλιο αποσπάσεων.**

Αιτήσεις που έχουν  υποβληθεί στις ΔΠΕ και ΔΔΕ κατά παράβαση των προβλεπόμενων στην ανωτέρω σχετική εγκύκλιο δεν λαμβάνονται υπόψη, ούτε αποστέλλονται στα Τμήματα Γ των Διευθύνσεων Διοίκησης Προσωπικού Α/θμιας και Β/θμιας Εκπαίδευσης. **Για τις περιπτώσεις με σοβαρούς λόγους υγείας θα πρέπει οι ΔΠΕ και ΔΔΕ να ενημερώσουν του εκπαιδευτικούς, που υπέβαλαν χειρόγραφη αίτηση, να την καταχωρίσουν στο ΟΠΣΥΔ.**

Διευκρινίζουμε ότι η υποβολή των ανωτέρω αιτήσεων δεν υπέχει υποχρέωση εξέτασης των αιτημάτων αυτών, ει μη μόνο στις περιπτώσεις που συντρέχουν σοβαροί λόγοι υγείας (ιδίων, συζύγων ή τέκνων) σε συνάρτηση με την ύπαρξη κενών λειτουργικών θέσεων.